laion/Wikipedia-Exotic huggingface dataset:
העשור הראשון של המאה ה-13

העשור הראשון של המאה ה-13 הוא העשור שהחל ב-1 בינואר 1200 והסתיים ב-31 בדצמבר 1209. פרק זה לוקה בחסר. אנא תרמו לוויקיפדיה והשלימו אותו. 1204-1201 - מסע הצלב הרביעי מתחיל בקריאה של האפיפיור אינוקנטיוס השלישי לכבוש את ירושלים, ומטרתו משתנה במהלך המסע לכיבוש קונסטנטינופול. 10 בנובמבר 1202 - תחילת המצור על העיר הנוצרית זאדר (זארה), כיום בקרואטיה, בידי הצלבנים והונציאנים במסגרת מסע הצלב הרביעי. 12 באפריל 1204 - הצלבנים כובשים את קונסטנטינופול. 1204 - הצלבנים משלימים את השתלטותם על אזורים נרחבים במערב האימפריה הביזנטית, ומקימים שם את האימפריה הלטינית. 14 באפריל 1205 - האימפריה הבולגרית השנייה מביסה בקרב אדריאנופול את כוחות הצלבנים של האימפריה הלטינית, ומשתלטת על כל חבלי תראקיה ומקדוניה. 1202 - קרב בסיאן - קרב שהתקיים בין הממלכה הגאורגית המאוחדת לבין הסלג'וקים הטורקים של סולטנות רום בבסיאן. הקרב הסתיים בניצחון גאורגי. 1207 - צבא של ג'ינגיס חאן התחיל בכיבושים בתון-מערב סין. 1201 - יצא לדרך מסע הצלב הרביעי 1201 - אלברט מבוקסהובדן הופך את ריגה למקום מושב בישופות ליבוניה 1204 - הקמת האימפריה הלטינית. 1206 - טמוג'ין מאחד את השבטים המונגולים תחת שליטתו ומוכרז כג'ינגיס חאן. 1207 - הוקמה דוכסות נקסוס 1207 - הוקמה ליברפול 1209 - מסדר הפרנציסקנים נוסד על ידי פרנציסקוס מאסיזי 1209 - נפתח מסע הצלב האלביגנזי פרק זה לוקה בחסר. אנא תרמו לוויקיפדיה והשלימו אותו. 1209 - נוסדה אוניברסיטת קיימברידג' פרק זה לוקה בחסר. אנא תרמו לוויקיפדיה והשלימו אותו. 20 במאי 1202 - רעידת האדמה בסוריה: רעידת אדמה שהתרחשה בסוריה, כאשר מוקד רעידת אדמה היה בדרום-מערב סוריה. על פי אחת הערכות, מספר ההרוגים כתוצאה מהרעידה נאמד ב-1.1 מיליון נפשות, אם כי הערכות אחרות נוקבות במספר נמוך בהרבה. רעידת האדמה הורגשה על פני שטח נרחב, מסיציליה ועד מסופוטמיה, ומאנטוליה עד למצרים העליונה, והשפיעה במיוחד על השושלת האיובית ועל ממלכת ירושלים. הערים צור, עכו ושכם ספגו נזקים כבדים. על פי הערכה הרעש היה בעוצמה 6 בסולם מרקאלי. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא העשור הראשון של המאה ה-13 בוויקישיתוף Cultural institutions, Britannica Interactive World History Atlas since 3000 BC, Geacron
תיק אדום לקאלן

תיק אדום לקאלן (באנגלית: A Red File for Callan) הוא הספר הראשון בסדרת ספרים מאת הסופר הבריטי ג'יימס מיטשל, אודות גיבורו, איש הביון הבריטי והמתנקש דויד קאלן, המתרחש במהלך המלחמה הקרה. שם הספר נגזר משיטת תיוק במחלקה שבשירותה פועל הגיבור, לפיה תיקי המודיעין בארכיון אודות אישים מסוכנים במיוחד מסומנים באדום. הספרים, ובהם ספר זה, עובדו לסדרת טלוויזיה. כשהתגייס יוסי כהן למוסד בראשית שנות ה־80 בחר לעצמו כהן את הכינוי המבצעי "קאלן", על שם גיבורה הקשוח של סדרת הספרים. דויד קאלן, בעברו רב-טוראי בקומנדו הבריטי שלחם במלאיה ולאחר מכן איש הביון הבריטי ומתנקש בשירות המחלקה האחראית על סילוקם של גורמים בלתי-רצויים ב-MI5, שבראשה עומד צ'ארלס האנטר, פרש מן השירות. קאלן שפרש לאחר שמצפונו העיק עליו בשל חיסול שביצע נקרא לחזור לשירות על ידי האנטר, שמטיל עליו להתנקש בחיי שניידר, סוחר נשק גרמני הפועל מבריטניה. שניידר מכר נשק למורדים באינדונזיה שפועלים כנגד הממשלה, בניגוד לאינטרס של הממשלה הבריטית, ועל כן יש להורגו. הספרים, ובכלל זה ספר זה, עובדו לסדרת טלוויזיויה על ידי ה-Thames Television אשר שודרה ב-ITV בין השנים 1967–1972. בשנת 1974 עובד הספר לסרט קולנוע. את דמותו של קאלן, איש השירות החשאי הבריטי, בסדרה ובסרט גילם השחקן אדוארד וודוורד. הספר "תיק אדום לקאלן", באתר "סימניה". תיק אדום לקאלן, במסד הנתונים הקולנועיים IMDb (באנגלית) רונן ברגמן, "הדוגמן" בצמרת, באתר ynet, 8 בדצמבר 2015. ג’יימס מיטשל, "תיק אדום לקאלן", עם עובד, 1981, עמוד 15, "בתחילה, במאלאיה, היה קל להרוג. היה קל, כי היו רק שתי אפשרויות: להרוג או ליהרג; וכשזאת הברירה, קל הדבר, תמיד, לנשארים בחיים. וככל שממשיכים לחיות, קל לך יותר ויותר. קאלן היה אז רב-טוראי בקומנדו". ג’יימס מיטשל, "תיק אדום לקאלן", עם עובד, 1981, עמוד 8.
פרס לורנס אוליבייה להופעה הטובה ביותר בקומדיה

פרס לורנס אוליבייה להופעה הטובה ביותר בקומדיה (באנגלית: Laurence Olivier Award for Best Comedy Performance) היה פרס שנתי שהוענק על ידי האיגוד של תיאטרון לונדון כהוקרה על הישגים בתיאטרון הבריטי המסחרי. הפרס נוסד בשנת 1976 בשם פרסי איגוד תיאטרון הווסט אנד ושמו הוחלף ב-1984 לכבודו של השחקן האנגלי לורד אוליבייה. אתר האינטרנט הרשמי של פרס לורנס אוליבייה להופעה הטובה ביותר בקומדיה (באנגלית) אתר פרסי לורנס אוליבייה
הארמייה ה-18 (ברית המועצות)

הארמייה ה-18 (ברוסית: армия ‏я‏-18) הייתה ארמייה של הצבא האדום שלחמה במלחמת החורף ובמלחמת העולם השנייה. היחידה הוקמה ביוני 1941 על בסיס היחידות שהיו ממוקמות באזור חרקוב. ב-25 ביוני 1941 הארמייה נכללה בכוחות של החזית הדרומית. היא החלה בקרבות מגננה בחלק הדרום מערבי של אוקראינה הסובייטית בהמשך נסוגה לגדה השמאלית של הדנייפר. במהלך קרבות מגננה באזור דונבס חלק משמעותי של הארמייה ה-18 כותר על ידי ארמיית הפאנצר הראשונה . כ-60 אלף חיילים וקצינים נפלו לשבי ומפקד הארמייה נהרג. יחידות הארמייה המשיכו בקרבות מגננה באזור רוסטוב על הדון ובפאתי הקווקז. בשנת 1943 הארמייה המשיכה בקרבות מגננה באזור נובורוסיסק. בפברואר 1943 היא הוצאה לעתודה ואורגנה מחדש תחת השם "ארמיית הצנחנים ה-18". יחידות הארמייה הועברו למובלעת דרומית לנובורוסיסק שהיה מכונה "האדמה הקטנה". בין מפקדים שלחמו שם היה גם ליאוניד ברז'נייב. לאחר סיום הלחימה באזור, ליחידה הוחזר השם המקורי. ב-20 בנובמבר 1943 הארמייה ה-18 העוברה לעתודה ותוך זמן קצר הועברה לאזור קייב. במהלך שנת 1944 הארמייה ה-18 השתתפה בקרבות באוקראינה הסובייטית ובמהלך מבצע לבוב-סנדומייז' השתתפה בשחרור חלקיה המערביים. בשנת 1945 היא השתתפה בהקרב על פראג. הארמייה פורקה במאי 1946. אנדרי סמירנוב (יוני 1941 - אוקטובר 1941) (נהרג) ולדימיר קולפאקצ'י (אוקטובר 1941 - נובמבר 1941) פיודור קאמוב (נובמבר 1941 - פברואר 1942) איליה סמירנוב (פברואר 1942 - אפריל 1942) פיודור קאמוב (אפריל 1942 - אוקטובר 1942) אנדריי גרצ'קו (אוקטובר 1942 - ינואר 1943) אלכסנדר ריז'וב (ינואר 1943 - פברואר 1943) קונסטנטין קורוטייב (פברואר 1943 - מרץ 1943) קונסטנטין לסלידזה (מרץ 1943 - פברואר 1944) יבגני ז'ורבליוב (פברואר 1944 - נובמבר 1944) אנטון גסטילוביץ' (נובמבר 1944 - מאי 1946) הארמייה ה-18, באתר samsv (ברוסית)
ויולה שפיק

ויולה שפיק (בערבית: شفيق، ڤيولا; נולדה ב-24 ביולי 1961) היא תאורטיקאית קולנוע גרמנית-מצרית, אוצרת וקולנועית. ויולה שפיק נולדה ב-24 ביולי 1961 בשנייך (אנ') שבבאדן-וירטמברג שבגרמניה לאם גרמניה ואב מצרי. היא למדה מדעי המזרח באקדמיה לאמנויות, ובשנת 1994 היא קיבלה הדוקטורט שלה. עבודת הדוקטורט שלה, "Arab Cinema: History and Cultural Identity" (בתרגום חופשי לעברית: "קולנוע ערבי: היסטוריה וזהות תרבותית") פורסמה מאוחר יותר באנגלית בשנת 1998. בשנת 1996, ויולה שפיק עברה להתגורר בניו יורק בעקבות מענק של קרן רוקפלר למדעי הרוח. היא לימדה באוניברסיטה האמריקאית בקהיר ובאוניברסיטת ציריך. בנוסף היא גם שימשה כיועצת ליוזמות הכשרה בביאנלה של ונציה. שפיק היא גם מתרגמת של הטלוויזיה הגרמנית. כיום, ויולה שפיק היא ראש החוג לקמפוס דוקומנטרי של המזרח התיכון וצפון אפריקה, חוג המתמקד בבימוי והפקה של סרטים דוקומנטריים במדינות המזרח התיכון וצפון אפריקה. "The Core of the Pomegranates" ‏(1987) "The Lemon Tree" ‏(1993) "Planting of Girls" ‏(1999) "Journey of a Queen" ‏(2003) "My Name is not Ali" ‏(2011) "Scent of Revolution" ‏(2014) Arab Cinema: History and Cultural Identity ‏(1998) Popular Egyptian cinema ‏(2007) ויולה שפיק, במסד הנתונים הקולנועיים IMDb (באנגלית) ויולה שפיק, באתר AllMovie (באנגלית) ויולה שפיק, במסד הנתונים הקולנועיים KinoPoisk (ברוסית) Encyclopedia of Arab women filmmakers What is the MENA Programme?, באתר MENA,‏ 27 בדצמבר 2015
סונאטות ופרטיטות (באך)

סונאטות ופרטיטות לכינור סולו (רי"ב-1001-1006) הן סט של שש יצירות שהלחין יוהאן סבסטיאן באך. היצירות מכונות לעיתים כסונאטות ופרטיטות לכינור סולו בהתאם לכותרות שנתן להן באך בכתב היד של היצירה: "Partia" "Partien" היה שם נפוץ באזורים דוברי גרמנית בתקופתו של באך ליצירות מסוג זה. הסט מורכב משלוש (סונאטה כנסייתית) בארבעה פרקים ושלוש פרטיטות בצורת ריקוד מחולות. הסט הושלם עד 1720, אך לא פורסם לפני 1802. היצירות פורסמו באופן במלואן בשנת 1803. גם לאחר פרסום זה, התעלמו מהן במידה רבה עד שהכנר יוסף יואכים החל לבצע את היצירות. כיום, הסונטות והפרטיטות של באך הן חלק חיוני ברפרטואר הקלאסי של הכינור, והן מבוצעות ומוקלטות לעיתים קרובות. שישה סולו לכינור ללא ליווי קונטינואו, כפי שכינה אותם באך, מציגות היטב את היכולת הטכנית של הכינור ככלי סולו. היצירות שימשו לעיתים קרובות ארכיטיפים לכתיבה לכינור סולו על ידי דורות של מלחינים מאוחרים יותר, ביניהם אז'ן איזאיי, ובלה ברטוק. יש הסבורים שהמשמעות המילולית של הכותרת "סולו סאי" של הכותרת (אתה לבד) היא התייחסות מכוונת למותה הפתאומית של אשתו הראשונה, מריה ברברה באך. תאוריה זו נפוצה בקרב מוזיקאים, אך לא בקרב מביני דבר, אם כי נראה שהסימן החריג לשנת ההשלמה על עמוד השער מצביע על מחווה לאשתו. אחד מהמופעים המפורסמים ביותר של הסונאטות והפרטיטות הוא הכנר והמלחין ג'ורג'ה אנסקו, שראה את היצירה כ-"ההימלאיה של הכנרים", והקליט את כל הסונאטות והפרטיטות בסוף שנות הארבעים. יהודי מנוחין, 1934-1944 ו- 1957 ו- 1975 ג'ורג'ה אנסקו, 1948 יאשה חפץ, 1952 הנריק שרינג, 1954 ו -1967 אמיל טלמאני(אנ'), 1954 נתן מילשטיין, 1956 ו -1973 יוזף סיגטי, 1956 ארתור גרומיו, 1961 גדעון קרמר, 1980 ו -2005 אוסקר שומסקי, 1983 שלמה מינץ, 1984 יצחק פרלמן, 1988 אידה הנדל, 1995 סלבטורה אקרדו, 1996 ונסה-מיי, 1996 דמיטרי סיטקובצקי (אנ'), 1997 ג'יימס אהנס, 2000 יוליה פישר, 2005 כריסטיאן טצלאף, 1993, 2006, ו-2017 ויקטוריה מולובה, 2009 איזבל פאוסט, 2010 ו-2012 קיונג-וה צ'ונג 2016 הילרי האן, 2018 כינור הבארוק סרג'יו לוקה, 1977 סיגיסוולד קאוקן 1981 יאפ שרדר, 1984-1985 לוסי ואן דאל, 1996 רחל פודגר, 1997-1999 אליזבת וולפיש, 1997 מוניקה האגט, 1997 אינגריד מתיוס, 2000 ג'ון הולווי, 2006 רוברט היל, 19 באך, י. (2001), Günter Haußwald; פיטר וולני, עורכים, שלוש סונטות ושלוש פרטיטות לכינור סולו, BWV 1001-1006 (Urtext), Bärenreiter, ISMN 979-0-006-46489-0. הקדמה מאת פיטר וולני, דפים VIII-XII. מדיה וקבצים בנושא סונאטות ופרטיטות בוויקישיתוף
NXT UK

NXT UK היא תוכנית היאבקות מקצועית, שמופקת על ידי ארגון ההיאבקות האמריקאי, ה-WWE, ומשודרת בערוץ ה-WWE Network. התוכנית הוכרזה רשמית במהלך טורניר אליפות בריטניה 2018. ב-15 בדצמבר 2016 ב-O2 ארנה, טריפל H הודיע שבחודש ינואר ארגון ה-WWE יכתיר את אלוף בריטניה הראשון של ה-WWE. הכתרת האלוף נקבעה לאחר אירוע בן יומיים ב-14 וב-15 בינואר, כטורניר בן 16 משתתפים על אליפות בריטניה. המנצח בטורניר והזוכה בתואר היה טיילר בייט. מאז טורניר הבכורה, האליפות הוגנה בעיקר ב-NXT ובמופעים עצמאיים בממלכה המאוחדת. שם התוכנית, NXT UK, ותאריך השידור של התוכנית הוכרזו במהלך טורניר אליפות בריטניה 2018. ב-7 ביוני 2018, ה-WWE הודיעו על מינויו של ג'וני סיינט לתפקיד הג'נרל מנג'ר של מותג מחלקת בריטניה של ה-WWE, שנקרא בשם NXT UK. תוכנית הבכורה הוקלטה באוגוסט 2018 ועלתה לאוויר ב-17 באוקטובר 2018. ערך מורחב – הרוסטר של NXT UK אתר האינטרנט הרשמי של NXT UK (באנגלית) NXT UK, ברשת החברתית אקס (טוויטר) "NXT UK", במסד הנתונים הקולנועיים IMDb (באנגלית) "NXT UK", במסד הנתונים הקולנועיים KinoPoisk (ברוסית) ה-WWE משיקים סדרה חדשה עבור NXT UK ג'וני סיינט מונה לתפקיד הג'נרל מנג'ר של מחלקת בריטניה NXT UK מצטרפת למתכונת השידורים של יום רביעי
זה (מיני-סדרה)

זה (באנגלית: Stephen king's it) היא מיני סדרת טלוויזיה משנת 1990 מז'אנר האימה המבוסס על ספרו "זה" של סטיבן קינג. הסדרה מכילה שני פרקים, שיצאו ב-18 וב-20 בנובמבר 1990. שנה לאחר שאחיו הצעיר נעלם, ביל דנברו מחליט לאחד כוחות עם חבריו ולחקור את פרשת ההעלמות של ילדי עיירתם, ומגלים שאויבם בעצם ליצן פסיכופת בשם פניוויז. 27 שנה לאחר התרחשויות הפרק הראשון, החבורה חוזרת לדרי כדי להביס את "זה" סופית. זה (סרט, 2017), וזה: חלק 2 - גרסה מחודשת לפי הספר, שחלקה הראשון יצא לאקרנים ב-2017, והחלק השני יצא לאקרנים בשנת2019. "זה", במסד הנתונים הקולנועיים IMDb (באנגלית) "זה", באתר AllMovie (באנגלית) "זה", באתר Rotten Tomatoes (באנגלית) "זה", באתר Metacritic (באנגלית) "זה", במסד הנתונים הקולנועיים KinoPoisk (ברוסית)
אלמה גלוק

אלמה גלוק (Alma Gluck‏; 11 במאי 1884 – 27 באוקטובר 1938) הייתה זמרת סופרן יהודייה-אמריקאית ילידת רומניה. אלמה גלוק נולדה ב-1884 ביאשי בשם רבה פיינסון (Reba Feinsohn) למשפחה יהודית ביאשי, רומניה. בגיל צעיר היגרה לארצות הברית. גלוק הייתה אחת הזמרות המפורסמות ביותר בעולם בשיא הקריירה שלה, בסביבות 1910. אף כי הצלחתה הראשונה הייתה במטרופוליטן אופרה בניו יורק, הרי בהמשך יצאה למסעות קונצרטים ברחבי ארצות הברית והייתה מן הראשונים בעולם ההקלטות. הסופרת מרשה דבנפורט הייתה בתה מנישואיה הראשונים, לברנרד גליק. בהמשך נישאה לכנר אפרם צימבליסט וילדה לו שני ילדים. אלמה גלוק ייסדה את אגודת האישה האמריקאית. בשנת 1925 פרשה מן ההופעות לניו הרטפורד, קונטיקט, והתמסרה לגידול משפחתה. אלמה גלוק נפטרה בגיל צעיר יחסית, 54, ממחלת כבד (ללא קשר לאלכוהול). מדיה וקבצים בנושא אלמה גלוק בוויקישיתוף אלמה גלוק, באתר AllMusic (באנגלית) אלמה גלוק, באתר MusicBrainz (באנגלית) אלמה גלוק, באתר Yandex.Music (ברוסית) אלמה גלוק, באתר Discogs (באנגלית) פולה אייזנשטין בייקר, אלמה גלוק, באנציקלופדיה לנשים יהודיות (באנגלית) אלמה גלוק, באתר אנציקלופדיה בריטניקה (באנגלית) אלמה גלוק, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דוד טרקטובנקו

דוד איסאאקוביץ' טרקטובנקו (ברוסית: Давид Исаакович Трактовенко; נולד ב-28 בינואר 1956, בלנינגרד, רוסיה הסובייטית, ברית המועצות) הוא כלכלן ואיש עסקים רוסי. הבעלים של קבוצת הכדורגל סידני מליגת העל האוסטרלית בכדורגל. כיהן כנשיא קבוצת הכדורגל זניט סנקט פטרבורג ובעלי הקבוצה, עד דצמבר 2005. הוא בוגר המכון לכלכלה ופיננסים של לנינגרד על שם ווזנסנסקי. טרקטובנקו החל את פעילותו העסקית בתחום הבנקאות, כשעבד בבנק הממלכתי של ברית המועצות, ב-1978. ב-1991 הקים עם שותפו לאוניד קוגן את בנק פרומסטרוי, שהיה לאחד הגדולים ברוסיה. כיהן גם כחבר בדירקטוריון הבנק. ב-1994 התמנה לסגן יו"ר דירקטוריון הבנק ושנתיים לאחר מכן היה ליו"ר הדירקטוריון. בשנת 1998 מונה לסגן נשיא בית הבנקאות של סנקט פטרבורג ולסגן ראש התאחדות הבנקים הרוסיים. בשנים 2001-2005 עבד בבנק סנקט פטרבורג, ב-2003 רכש את מועדון הכדורגל זניט סנקט פטרבורג וכיהן כנשיא הקבוצה עד שמכר את המועדון לתאגיד גזפרום בדצמבר 2005. הוא עמד בראש בית הבנקאות של סנקט פטרבורג עד 2007. ב-2006 רכש 22% ממניות מועדון הכדורגל סידני מליגת העל האוסטרלית בכדורגל וב-2008 רכש את מרבית מניות הקבוצה והוא מחזיק בבעלות מלאה עליה. מכהן כיו"ר דירקטוריון בית הבנקאות של סנקט פטרבורג ומחזיק בבעלות על בית ההוצאה לאור "אורביטה" שמדפיס מגזיני ספורט. Why Sydney FC's David Traktovenko is the best owner in the A-League Sydney takeover complete
פרנץ אברומייט

פרנץ אברומייט (בגרמנית: Franz Abromeit; ‏8 באוגוסט 1907, טילזיט, האימפריה הגרמנית – 30 ביוני 1964, מצרים) היה קצין אס אס בדרגת האופטשטורמפיהרר במשרד הראשי לביטחון הרייך אשר פיקד על גירוש יהודי קרואטיה ויהודי הונגריה למחנות ההשמדה. אברומייט נולד בטילזיט. בצעירותו היה סוחר עורות. הוא הצטרף למפלגה הנאצית, בהמשך הצטרף לאס אס, ובתוכו שירת באס דה. בפרוץ מלחמת העולם השנייה, לאחר כיבוש העיר החופשית דנציג, מונה לראש המחלקה המיוחדת לטיפול בגירוש היהודים והפולנים מהעיר. בראשית 1942 נשלח מטעמו של אדולף אייכמן למדינה העצמאית של קרואטיה לפקד על השלמת גירוש יהודי האזור. הוא פיקד על שתי אקציות אשר במהלכן נעצרו 2,700 יהודים וגורשו למחנה ההשמדה אושוויץ. ב-1944 הוצב בקומנדו אייכמן ונשלח להונגריה, יחד עם דיטר ויסליצני, תיאודור דנקר, הרמן קרומיי וקצינים נוספים, כדי לפקד על גירושם של 450,000 יהודי הונגריה למחנות ההשמדה. לאחר תום המלחמה נמלט והשתקע ככל הנראה במצרים. ב-30 ביוני 1964 הוכרז רשמית כמת. מדיה וקבצים בנושא פרנץ אברומייט בוויקישיתוף מנחם שלח (עורך), תולדות השואה - יוגוסלביה, הוצאת יד ושם, ירושלים, 1990, עמודים 223-210. ערך זה הוא קצרמר בנושא אנשי צבא ובנושא גרמנים. אתם מוזמנים לתרום לוויקיפדיה ולהרחיב אותו.
לאוניד טופרין

לאוניד זיגמונדוביץ' טופרין (ברוסית: Леонид Зигмундович Туфрин; נולד ב-26 במרץ 1947, בפוליארני, רוסיה הסובייטית, ברית המועצות) הוא כלכלן ואיש עסקים רוסי. כיהן כנשיא מועדון הכדורגל זניט סנקט פטרבורג בשנים 1992-1994. עבד כיועץ למנכ"ל חברת התקשורת "טלקום צפון-מערב" שנרכשה על ידי רוסטלקום בשנת 2011 והתמזגה עמה. עמד בראש חברת PTT. הוא נולד במרץ 1947 בעיר פוליארני שבמחוז מורמנסק. ב-1966 השלים את לימודיו במכון הטכנולוגי הלנינגרדי לרכיבי חלל ואלקטרוניקה. ב-1978 למד בפקולטה למכניקה בטכניון בלנינגרד. ב-1992 מונה לנשיא קבוצת הכדורגל זניט סנקט פטרבורג. פעל להפוך את המועדון לחברת מניות ועמל למשוך משקיעים וספונסרים לקבוצה, בשנים בהן היא שיחקה בליגת המשנה הרוסית בכדורגל. ב-1995 למד בבית הספר לעסקים על שם פיוקווא באוניברסיטת דיוק בארצות הברית. בשנים 1973–2004 עבד בחברת הטלפון על שם נקראסוב. בספטמבר 2004 מונה לסמנכ"ל רשת הטלפון של סנקט פטרבורג, חברת "טלקום צפון-מערב" וניהל את החברה עד למיזוגה עם חברת רוסטלקום. הוא דובר אנגלית. נשוי ואב לבן. כתבת תסקיר על נשיאי זניט (ברוסית)
שנות ה-80 של המאה ה-2

שנות ה-80 של המאה ה-2 היו העשור התשיעי של המאה ה-2, החלו ב־1 בינואר 180 והסתיימו ב־31 בדצמבר 189. פרק זה לוקה בחסר. אנא תרמו לוויקיפדיה והשלימו אותו. 183 – המצביא חניבעל מתאבד בבליעת רעל 184 – נטישה סופית של חומת אנטונינוס על ידי צבא האימפריה הרומית. 189 – ויקטור הראשון יורש את אלאוטריוס על כס האפיפיור פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. 181 – ההתפרצות הגעשית אשר יצרה את אגם טאופו בניו זילנד. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. 185 – סופרנובה 185 נצפתה על פני כדור הארץ ותועדה על ידי אסטרונומים סינים. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא שנות ה-80 של המאה ה-2 בוויקישיתוף
שנות ה-90 של המאה ה-2

שנות ה-90 של המאה ה-2 היו העשור העשירי והאחרון של המאה ה-2, החלו ב־1 בינואר 190 והסתיימו ב־31 בדצמבר 199. פרק זה לוקה בחסר. אנא תרמו לוויקיפדיה והשלימו אותו. 19 בפברואר 197 – קרב לוגדונום: ספטימיוס סוורוס הביס את מתחרהו על השלטון באימפריה שנתמך על ידי חלק מהלגיונות 197 - קטסיפון בירת האימפריה הפרתית נחרבת על ידי הקיסר הרומי ספטימיוס סוורוס 197 - ליון, מרכזה השלטוני של גאליה הרומית, נבזזת ורובה נחרב. 1 בינואר 193 – הסנאט הרומי בחר בפרטינקס כיורשו של קומודוס כקיסר רומא, נגד רצונו 9 באפריל 193 – ספטימיוס סוורוס מוכרז כקיסר רומא 199 - הרומאים מחלקים את מסופוטמיה, שנכבשה מן הפרתים, לשתי פרובינקיות: מסופותמיה ואוסרונה 199 - גאודאונג יורש את כסו של סורו כמלך גאיה, ממלכה קוריאנית קדומה 199 - זפירינוס יורש את כסו של ויקטור הראשון בתור אפיפיור פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא שנות ה-90 של המאה ה-2 בוויקישיתוף
גלית בל

גלית בן לולו, המוכרת בשם הבמה גלית בל (נולדה ב-26 ביוני 1973), היא זמרת עבר ישראלית. זכתה בקדם אירוויזיון בשנת 1996, ונבחרה לייצג את ישראל בתחרות האירוויזיון באותה שנה. בל נולדה וגדלה בחצור הגלילית. בגיל 12 החלה להשתתף בתחרויות לכישרונות צעירים בעירה וזכתה במקום הראשון שלוש פעמים ברציפות. התפרסמה כאשר הייתה קצינה צעירה בצה"ל בדרגת סגן והופיעה לראשונה בקדם-אירוויזיון 1996 עם השיר "שלום עולם", שכתב אייל מדני והלחין דורון ויטנברג. השיר הגיע למקום הראשון בקדם ונבחר לייצג את ישראל באירוויזיון 1996. בשנה זו הוחלט בהנהלת האירוויזיון לערוך הצבעה מוקדמת של צוותי שיפוט מכל המדינות המשתתפות בתחרות האירוויזיון 1996 על סמך גרסאות מוקלטות של השירים, ולנפות מן התחרות את השירים שהגיעו לשבעת המקומות האחרונים. זאת, כתוצאה מהצורך להתמודד עם מספרן ההולך וגדל של המדינות שביקשו ליטול חלק בתחרות. בתום ההצבעה גלית בל קיבלה 12 נקודות והגיעה למקום ה-28 מתוך 29 מדינות שרצו לקחת חלק בתחרות. בל הייתה בין שבעת המקומות האחרונים ולכן לא השתתפה בתחרות הגמר של האירוויזיון לשנה זו, והשיר לא הושמע לבסוף באירוויזיון. בשנת 2001 הוציאה את אלבום הבכורה שלה "מלאכים שקופים". זמן קצר לאחר הוצאת האלבום פרשה מקריירה מוזיקלית. בל נשואה ואם לשניים. היא מתגוררת ביישוב בית חשמונאי ועובדת כמנהלת בחברה לייבוא כלי רכב. שלום עולם ישראל באירוויזיון 1996 אירוויזיון 1996 גלית בל, במסד הנתונים הקולנועיים IMDb (באנגלית) גלית בל, באתר שירונט גלית בל, באתר ספוטיפיי גלית בל, באתר MusicBrainz (באנגלית) גלית בל, באתר דיזר גלית בל, באתר Discogs (באנגלית) גלית בל, באתר Genius גלית בל, באתר סטריאו ומונו גלית בל באתר Qube שלום עולם, סרטון באתר יוטיוב מלאכים שקופים, רשימת השמעה, באתר יוטיוב יעל גרטי, סגן גלית בל נותרה מחוץ לאירוויזיון: כל כך נעלמתי שאמרו עלי 'גלית ז"ל', באתר Xnet‏, 16 במאי 2019 שנת 96' - גלית בל, באתר ynet, 25 בדצמבר 2000 Eurovision Song Contest : Entries to the Eurovision Semi-Final : ESC-History, www.esc-history.com
פולטרגייסט (סרט, 2015)

פולטרגייסט (באנגלית: Poltergeist) הוא רימייק משנת 2015 לסרט אימה אמריקאי בעל אותו השם משנת 1982, מבית היוצר של פוקס המאה ה-20. הסרט בוים על ידי גיל קינן ונכתב על ידי דייוויד לינדסי-אבייר. אריק (סם רוקוול) ואמי (רוזמרי דה ויט) בואן, עוברים לבית פרטי בפרברים ביחד עם ביתם המתבגרת סנדרה (סקסון שרבינו), בנם גריפין (קייל קטלט) ובתם הקטנה מאדיסון (קנדי קלמנטס). המשפחה המאושרת נתקלת באירועים מוזרים אך לא מזיקים, וגריפין הסובל מסיוטים נתקל בבובת ליצן קריפית בארונו. גריפין מוטרד לגלות שאחותו הקטנה מאדיסון, מדברת אל הטלוויזיה, ואומרת ש"הם כאן"ומזדעזע כאשר רואה ידיים בטלוויזיה. מאוחר יותר, סנדרה צופה בתוכניתו של מגרש השדים "קאריגאן" (ג'ארד האריס) ועוברת אירוע מצמרר במטבח שבו נתקפת על ידי יד שמגיחה משלולית ריר שחורה ומגעילה. למחרת, ההורים יוצאים מהבית ועל סנדרה לשמור על גריפין ומאדיסון. בינתיים, מאדי נמצאת בחדרה, ועוקבת אחרי בובתה אשר מובילה אותה לארונה, ונחטפת על ידי כמה אנשים שרק ידיהם נראו. גריפין מזדעזע לשמע צעקותיה ומותקף על ידי בובת הליצן, ונלקח על ידי העץ בחצר האחורית, שמתקיף אותו. אריק ואמי חוזרים, ומצליחים להוריד את גריפין מהעץ אך לא מוצאים את מאדיסון לאחר שסנדרה דיווחה להם על היעלמותה. המשפחה קוראת לקאריגאן, מגרש שדים הנערץ על ידי סנדרה, שבא עם עוזריו: סופי (סוזן הייוורד), בויד (ניקולס בראון) וד"ר ברוק פולי (ג'יין אדמס) . הצוות מודיע למשפחה שבתם נחטפה על ידי "פולטרגייסט", שד מסוכן במיוחד אשר כלוא בארונה של מאדיסון, וחטף אותה מכיוון שהיא יכולה לשחררם. הצוות מצליח לתקשר עם מאדיסון באמצעות הטלוויזיה, ורואה אותה בעזרת רחפן המצלמה של גריפין. גריפין בואי לארון בניסיון להציל את מאדיסון, אך נכלא בתוכו. הצוות מצליח לחלץ את שניהם והילדים מתעוררים. בלילה, המשפחה מתארגנת לברוח מהבית, אך הצוות מבחין באירועים משונים, והשד מתרגז. השד יוצא מתוך הארון ונחשף לראשונה לבני המשפחה והצוות, ומנסה לחטוף את מאדיסון שוב, אך המשפחה והצוות מצליחים לברוח והבית נהרס. בסוף הסרט, המשפחה מבקרת בית חדש ומגלים שהוא זהה לחלוטין לביתם הרדוף, ומסרבים לקנות את הבית. אתר האינטרנט הרשמי של פולטרגייסט (באנגלית) פולטרגייסט, ברשת החברתית אקס (טוויטר) "פולטרגייסט", במסד הנתונים הקולנועיים IMDb (באנגלית) "פולטרגייסט", באתר נטפליקס "פולטרגייסט", באתר AllMovie (באנגלית) "פולטרגייסט", באתר Rotten Tomatoes (באנגלית) "פולטרגייסט", באתר Box Office Mojo (באנגלית) "פולטרגייסט", באתר Metacritic (באנגלית) "פולטרגייסט", באתר אידיבי "פולטרגייסט", באתר דיסני+ סרטים (באנגלית) "פולטרגייסט", במסד הנתונים הקולנועיים KinoPoisk (ברוסית)
מרפאת לוינסקי

מרפאת לוינסקי היא מרפאה הנותנת טיפול למחלות מין ועוד. המרפאה הוקמה בשנת 2002 כחלק מלשכת הבריאות תל אביב, ממוקמת בתחנה המרכזית החדשה בתל אביב ונותנת שירותים שונים למחלות מין ו-HIV. המרפאה פתוחה ונגישה עבור כל אדם, מתוך האמונה כי לכל אדם הזכות לבריאות, הזכות לחיות את חייו על פי דרכו ועל כן המטופלים במרפאה לא נדרשים לחשוף את זהותם. מרפאת לוינסקי לוקחת חלק במאבק המתמשך בנזקי תופעת הזנות ויש לה תרומה משמעותית לעיצוב תחום הטיפול והשיקום של קורבנות זנות בישראל – נשים, גברים, טרנסג'נדרים, קטינים, וחסרי מעמד. צוות המרפאה מעניק שירותי בידוק וטיפול בדומה לשירותים הניתנים במרפאות דומות בערים גדולות בעולם ולפי הנחיות ארגון לבקרת מחלות ומניעתן תוך התאמה לתנאים בישראל. השירותים כוללים: סל בדיקות וסל תרופות, וייעוץ והדרכה בנושאים של מין מוגן ומחלות המועברות במגע מיני. כמו כן ישנו צוות של עובדים סוציאליים המשלים את הטיפול הרפואי בפונים. כל השירותים, ניתנים בחינם ובאופן אנונימי לכל דורש, ללא תלות בגיל, מין, סטטוס אזרחי או עיסוק. בנוסף למרפאה עצמה, מופעלות מספר תוכניות: מרפאה ניידת לנשים ולגברים בזנות הנותנת בדיקות, טיפול רפואי ותמיכה פסיכו-סוציאלי לנשים ולגברים במעגל הזנות ברחבי גוש דן. המרפאה הניידת זכתה בפרס העובד הסוציאלי היזם של קרן רקנאטי בשנת 2007. תמיכה וליווי ללהט"בים הנמצאים בסיכון לניצול מיני או מסחרי הכולל תמיכה נפשית, סיוע במיצוי זכויות רפואיות וחברתיות והדרכה בתהליכים הרפואיים של התאמה מגדרית. הסברה מניעתית לבני נוער ולצעירים במצבי סיכון, ולאנשי המקצוע העובדים עימם. SAFE-SEX היא תוכנית הפונה לקהל הרחב ולה שתי זרעות: הראשונה, מפגשי ההסברה לבני הנוער בבתי ספר וחיילים. השנייה, האתר safe-sex.co.il. האתר כולל מידע על מיניות, מחלות המועברות במגע מיני, אמצעי מניעה, בחירת זהות מגדרית ופגיעה מינית. צוות האתר הכולל עובדות סוציאליות ורופאות מפעיל קו ייעוץ, מענה בפורומים ועוד. ליווי לחסרי מעמד וצעירים בסיכון עם HIV/AIDS. השתתפות בדיונים וועדות העוסקות במניעת זנות ומחלות מין. מרפאת לוינסקי - אבחון וטיפול במחלות מין, אתר משרד הבריאות דו"ח הצוות הבין‐משרדי לבחינת הכלים לצמצום צריכת זנות, משרד הפנים, מדינת ישראל 2017 מרפאה בשטח שהופקר | ארץ אחרת, באתר eretzacheret.org ורד לי, רוצים לחסל את הזנות? ככה תוכלו לעזור - שטח הפקר, באתר הארץ, 30 במאי 2018 בסיור הוועדה למאבק בסמים במרפאת לוינסקי התברר שמוסדות הגמילה מגבילים את שהיית הנגמלים לשבועיים, באתר m.knesset.gov.il חינוך למניעת מחלות מין בקרב בני נוער בישראל, הכנסת, מרכז המחקר והמידע, 2019